Abantu Babanjwa Ngamandla Ukuyavota: MDC
UMnu Tsvangirai ukhuthaze amazwe omhlaba ukuthi engananzi impumela yokhetho esithi abantu abanengi babanjwe ngamandla ukuyavota
Umkhokheli weMDC uMnu Morgan Tsvangirai ukhuthaze amazweomhlaba lamuhla ukuthi engananzi impumela yokhetho lukamongameli oluqhutshweelizweni lamuhla. Umongameli Robert Mugabe ungene kulolukhetho eyedwa ngemvakokuphuma kilo kukaMnu Tsvangirai esithi kalusoze luqhutshwe ngokukhululeka. Ekhuluma lentathelizindaba lamuhla uMnu Tsvangirai uveze ukuthi laloba ibandlalakhe liphumile kulolukhetho, abantu abanengi babanjwe ngamandla ngabasekelibeZanu PF ukuthi behambe beyevota, bevotele uMugabe. Uthe ujabuliswa yikuthisokulabakhokheli bamazwe eAfrica abanengi asebebona umumo weZimbabwe ngelihloleMDC njalo asebesola umbuso kaMugabe. U Tsvangirai uthi ufuna kwenziwe ukhethoolukhululekileyo hatshi amadlwane enziwe yiZanu PF leZec lamuhla. Egcizelelaamazwi kaTsvangirai, uMnu Lovemore Moyo, ongumgcinisihlalo weMDC uthe abantuendaweni ezitshiyeneyo zelizwe babanjwe ngamandla ukuthi bahambe bayevota. Ngakwelinye icele ibandla leZanu PF lilanduleimbiko le. Umphathintambo obona ngokukhitshwa kwembiko njalo eyisiphathamandlaesikhulu seZanu PF uMnu Sikhanyiso Ndlovu utshele uNtungamili Nkomo weStudio 7 ukuthi ukhetholuhambe kuhle, ngaphambilini kokubhavuma ngolaka esithi kungamanga ukuthiabasekeli bebandla lakhe bebehlukuluza uzulu bembamba ngamandla ukuthi ayevotelauMugabe. Kunjalo nje, emaphandlenikubikwa lakho bekulbantu abalutshwana kade bevota lanxa bekulokwethuselwa. ENkayikubikwa kuqhamuke udlakela kusilwa amalunga ebandla leZanu PF lawe MDCkwalimala abantu abambalwa. Inhlanganiso yeBulawayo agenda ithumeleiziphathamandla ukuyahlola ukhetho endaweni ezitshiyeneyo zelizwe. Isikhulumisalinhlanganiso, umnu. Lenox mhlanga, utshele uChris Gande weStudio 7 ngembikoabayitholileyo ezabelweni ezitshiyeneyo. Ukhetho lwalamhlanje luqhubekele phambili loba amazweomhlaba ebecebise uhulumende weZimbabwe ukuthi alumise ngemva kokukhalalaukuncintisa okwenziwe ngumkhokheli we MDC uMnu. Morgan Tsvangirai esithikulodlkela oluzenza impumela ingananzwa muntu. Ezitaladeni zakoBulawayo bekuthule cwakaabantu bezivalele nje emakhaya.